Spurningin í heild sinni hljóðaði svona : Hvaðan kemur orðatiltækið ' enginn verður óbarinn biskup' ? Í sögunni af Guðmundi biskupi góða er frá því sagt að hann hafi verið heldur ódæll í æsku og verið barinn til bókar , það er honum var refsað ef hann lagði ekki að sér við námið . Hann náði þó að verða biskup , ef til vill vegna þess að hann var tuktaður til , barinn . Máltækið gæti átt óbeint rætur að rekja til Guðmundar sögu en verið um leið þýðing á latneskum málshætti , til dæmis per arduum ad astra ' með erfiði til stjarnanna' . Í Íslensk-danskri orðabók Sigfúsar Blöndals ( 1920 - 1924 : 586 ) er sambærilegt máltæki , tugt og lære giver brød og ære , notað sem þýðing á ' enginn verður óbarinn biskup' . Orðasambandið að berja einhvern til bókar er þekkt úr fornu máli og er notað enn í dag þótt fáum sé haldið að bóklestri nú til dags með barsmíðum .